recursal/SuperWikiNEXT-32B huggingface dataset:
বাংলাদেশ ছাত্র ফেডারেশনের দেয়াল লিখন
**বাংলাদেশ ছাত্র ফেডারেশন** বাংলাদেশের একটি ছাত্র সংগঠন যা ১৯৮৫ সালের ১০ই জানুয়ারি গঠিত হয়।

লক্ষ্য
------

লুটেরা শাসক শ্রেণির লেজুড়বৃত্তিমুক্ত শ্রমিকশ্রেণি তথা ব্যাপক সংখ্যক জনগণের পক্ষের রাজনীতি বিকাশে সহায়ক ছাত্র আন্দোলন গড়ে তোলা।

কেন্দ্রীয় কমিটি
----------------

পুনর্গঠনের লক্ষ্যে গণতান্ত্রিক শিক্ষাব্যবস্থা এবং সকলের জন্য ঘুষ তদবির ও দুর্নীতিমুক্ত চাকরির দাবিতে ঐক্যবদ্ধ হোন ও ফ্যাসিবাদের পতনের লক্ষ্যে দুর্বার ছাত্র আন্দোলন গড়ে তোলার ডাক নিয়ে ৩০ ও ৩১ মার্চ দুই দিনব্যাপী বাংলাদেশ ছাত্র ফেডারেশনের ১৩তম কেন্দ্রীয় সম্মেলনে অনুষ্ঠিত কাউন্সিল অধিবেশন শেষে ২৩ সদস্য বিশিষ্ট কেন্দ্রীয় নির্বাহী কমিটি নির্বাচন করা হয়। রাজনৈতিক শিক্ষা বিষয়ক সম্পাদক ও দুটি কার্যকরী সদস্যপদ ফাঁকা রাখা হয় যা পরবর্তীতে পূরণ করা হবে। 

* সভাপতি: **মশিউর রহমান খান রিচার্ড**
* সহ-সভাপতি: সাদিক রেজা
* সাধারণ সম্পাদক: সৈকত আরিফ
* সহ-সাধারণ সম্পাদক: ইলিয়াস জামান, ফাতেমা রহমান বীথি
* সাংগঠনিক সম্পাদক: শুভ দেব, আল আমিন শেখ
* অর্থ সম্পাদক: ফারহানা মানিক মুনা
* দপ্তর ও পাঠাগার সম্পাদক: রূপক রায়
* প্রচার ও প্রকাশনা সম্পাদক: মহব্বত হোসেন মিলন
* রাজনৈতিক শিক্ষা বিষয়ক সম্পাদক: (ফাঁকা, পরবর্তীতে পূরণ করা হবে)
* সমাজকল্যাণ সম্পাদক: তানভীর আলম
* স্কুল বিষয়ক সম্পাদক: হাসান আল মেহেদী
* কার্যকরী সদস্য: জিন্নাত আরা সুমু, কলি কায়েয, আরিফ উদ্দীন, জান্নাতুল ফোয়ারা অন্তরা, মোঃ জাবের, সাকিবুল ইসলাম সাফিন, লিমন সরকার, গোলাম মোস্তফা

ইতিহাস
------

মূলত এরশাদ বিরোধী আন্দোলনের মধ্যদিয়ে ছাত্র সংগঠনটির আবির্ভাব ঘটে। সংগঠনটির তৎকালীন সভাপতি ফয়জুল হাকিম স্বৈরাচার বিরোধী আন্দোলনের অন্যতম একজন নেতা ছিলেন। দলটি স্বৈরাচার বিরোধী আন্দোলন, গোলাম আজমের বিচারের দাবীতে গড়ে ওঠা ৯২'এর আন্দোলন, জাহাঙ্গীরনগর ও ঢাকা বিশ্ববিদ্যালয়ের 'ধর্ষণ বিরোধী আন্দোলন', ঢাকা বিশ্ববিদ্যালয়ের সামসুননাহার হলে পুলিশী নির্যাতনের বিরুদ্ধে আন্দোলন, ওসমানী উদ্যানের গাছ রক্ষা আন্দোলন, ফুলবাড়ির 'কয়লা খনি' আন্দোলন, টিপাইমুখ বাধ বিরোধী আন্দোলন, ২০-২২ আগষ্টের ছাত্র আন্দোলন, রামপাল তাপবিদ্যুৎ কেন্দ্র বাতিলের আন্দোলন, 'টিকফা' চুক্তির বিরুদ্ধে আন্দোলনসহ বিভিন্ন আন্দোলনে অংশ নেয়।

২০২২ সালের ৩০ ও ৩১ মার্চ ১৩ তম কেন্দ্রীয় কাউন্সিলের মাধ্যমে মশিউর রহমান খান রিচার্ডকে সভাপতি, সাদিক রেজাকে সহ-সভাপতি ও সৈকত আরিফকে সাধারণ সম্পাদক, ইলিয়াস জামান ও ফাতেমা রহমান বিথীকে সহ-সাধারণ সম্পাদক করে বাংলাদেশ ছাত্র ফেডারেশনের ২৩ সদস্য বিশিষ্ট কেন্দ্রীয় নির্বাহী কমিটি গঠিত হয়।

  

সংগঠনটির মূল প্রতিপাদ্য হচ্ছে 'শিক্ষা, সাম্য, সংগ্রাম, প্রগতির'। বাংলাদেশে মাতৃভাষায় এক ধারায় বিজ্ঞানভিত্তিক শিক্ষা ব্যাবস্থার দাবি জানিয়ে আসছে ছাত্র ফেডারেশন। জাতীয় পুনর্গঠনের লক্ষ্যে গণতান্ত্রিক শিক্ষাব্যবস্থা এবং সবার জন্য ঘুষ-তদবির ও দুর্নীতিমুক্ত চাকরির দাবিতে ঐক্যবদ্ধ হওয়া ও ফ্যাসিবাদের পতনের লক্ষ্যে দুর্বার ছাত্র আন্দোলন গড়ে তোলার আহ্বানে ৩০ ও ৩১ মার্চ ২০২২, দুই দিনব্যাপী ছাত্র ফেডারেশনের ১৩তম কেন্দ্রীয় সম্মেলন হয়।

তথ্যসূত্র
---------

1. ↑  "প্রতিষ্ঠাবার্ষিকী উপলক্ষে ছাত্র ফেডারেশনের মিছিল-সমাবেশ"। *banglanews24.com*। ১১ জানুয়ারি ২০১৬।
2. ↑  "ছাত্র ফেডারেশনের নেতা-কর্মীদের ওপর হামলা, আহত ৭"। *প্রথম আলো*। ২৬ ডিসেম্বর ২০১৮।
3. ↑  "ছাত্র ফেডারেশনের নতুন কমিটি, নেতৃত্বে মোস্তফা-সুজন"। *banglanews24.com*।
**সেজউইক কাউন্টি চিড়িয়াখানা** হলো এজেডএ স্বীকৃত একটি বন্যপ্রাণী উদ্যান এবং মার্কিন যুক্তরাষ্ট্রের কানসাসের উইচিটা শহরের প্রধান আকর্ষণ। সেজউইক কাউন্টি জুওলজিক্যাল সোসাইটির সহায়তায় ১৯৭১ সালে প্রতিষ্ঠিত, বিরল এবং বিপন্ন প্রাণী প্রজাতির সফল প্রজনন এবং সেগুলোর জন্য সংরক্ষণ কর্মসূচী আয়োজন করায় চিড়িয়াখানাটি দ্রুত জাতীয় এবং আন্তর্জাতিক উভয় উভয় অঙ্গনে পরিচিতি লাভ করে। প্রায় ৪০০ প্রজাতির ৩,০০০ প্রাণী থাকায়, চিড়িয়াখানাটির দর্শক সংখ্যা ধীরে ধীরে বৃদ্ধি পেয়েছে এবং এখন এটি রাজ্যের এক নম্বর বহিরাগত পর্যটন আকর্ষণে পরিণত হয়েছে। সেডগউইক কাউন্টি চিড়িয়াখানা প্রতিদিন সকাল 9:00 টা থেকে বিকাল 5:00 পর্যন্ত খোলা থাকে।

ডাউনিং গোরিলা ফরেস্ট
--------------------

ডাউনিং গোরিলা ফরেস্ট একটি ছোট কঙ্গো গ্রামের ডি ব্রেযার বানর, কোলোবাস বানর, গোলাপী এবং সাদা রঙের পেলিকান প্রদর্শনী বিনোদনের মাধ্যমে শুরু হয়। একটি সেতু জুড়ে স্যাডল-বিল সারসের প্রদর্শনী, সেই সাথে কালো মুকুট পড়া ক্রেন এবং ওকাপির প্রদর্শনীও দেখানো হয়। তবে এর প্রধান আকর্ষণ হলো একটি বৃহৎ গোরিলা প্রদর্শনী। এদেরকে সাধারণত অভ্যন্তরীণ বাড়িতে দেখা যায়, তবে অনেক সময় বাইরে বড় করে দেখার জানালা বা একটি খাঁচায়ও দেখা যেতে পারে।

সমভূমির গর্ব
------------

সিংহ, লাল নদীর হগ, এবং মীরাকাটের দুটি প্রদর্শনীর চারপাশে একটি পথ বাতাস বইছে। প্রতিটি প্রদর্শনীর বিভিন্ন দিক থেকে বিভিন্ন দৃষ্টিভঙ্গি রয়েছে। পুরো এলাকায় দৈত্যাকার বোল্ডার সঙ্গে একটি কোপজে থিম আছে। শেষে আফ্রিকান কুকুরদের আঁকা ছবির জন্য একটি প্রদর্শনী। আঘাতগুলিকে জীবন-হুমকি হিসাবে বিচার করা হয়নি, এইভাবে বিপন্ন প্রজাতিগুলিকে euthanized করা হয়নি।

তথ্যসূত্র
---------

1. 1 2
2. ↑
3. ↑
4. ↑  "Sedgwick County Zoo in Wichita, Kansas"। ২০২২-০৬-২৯। ২০২২-০৭-১১ তারিখে মূল থেকে আর্কাইভ করা। সংগ্রহের তারিখ ২০২২-০৭-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Sedgwick County Zoo"। ২০২২-০৬-২৯। ২০২২-১১-০৫ তারিখে মূল থেকে আর্কাইভ করা। সংগ্রহের তারিখ ২০২২-১১-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সঙ্গীতা মগর** (নেপালি: संगीता मगर) হলেন অ্যাসিড হামলার শিকার একজন নেপালি নারী। হামলার শিকার হয়েও বেঁচে যাওয়ার পরে তিনি ভুক্তভোগীদের অধিকার আদায়ের জন্য একজন সক্রিয়কর্মী হিসেবে কাজ শুরু করেছিলেন। তাঁর বয়স যখন ১৬ বছর তখন তিনি এবং তাঁর এক বান্ধবীর উপর এই আক্রমণ করা হয়েছিল, তবে এতদসত্ত্বেও তিনি হামলার মাত্র ২৫ দিন পরেই তার এসএলসি পরীক্ষা দিয়েছিলেন। পরবর্তীকালে তিনি এই ধরনের আক্রমণের শিকারদের পক্ষে এবং অ্যাসিডের অনিয়ন্ত্রিত বিক্রয় সম্পর্কিত আইন পরিবর্তন করতে লড়াই করেছিলেন।

অ্যাসিড আক্রমণ
--------------

সঙ্গীতা মগর যখন ১৬ বছর বয়সের স্কুল ছাত্রী ছিলেন তখন কাঠমান্ডুর বসন্তপুরের শান্তি নিকুঞ্জ স্কুলে তাঁর উপর হামলা করা হয়েছিল, ওই মুহুর্তে তিনি এবং তাঁর বান্ধবী সীমা বসনেত মিলে এসএলসি পরীক্ষার প্রস্তুতি নিচ্ছিলেন।  চার জন মুখোশধারী লোক জোরপূর্বক তাঁদের একটি কক্ষের ভিতর নিয়ে গিয়ে তাঁদের উপর অ্যাসিড ছড়িয়ে দেয়। হামলার পরে তিনি কাঠমান্ডু মেডিকেল কলেজের চিকিৎসার মধ্য দিয়ে গিয়েছিলেন এবং সীমা বসনেতকে বীর হাসপাতালে ভর্তি করা হয়েছিল। মগরের বাবা *দ্য কাঠমান্ডু পোস্টকে* বলেছেন, "শিক্ষকের ক্লাসে আসতে দেরি হওয়ায় আরও তিনটি মেয়ে এবং আমার মেয়ে নিজেরাই পড়াশোনা করছিল। আক্রমণকারীরা দরজা ভেঙে প্রবেশ করে এবং তাদের দিকে অ্যাসিড নিক্ষেপ করে।" চিকিৎসা চলাকালে তিনি খানিকটা আত্মহত্যাপ্রবণ হয়ে পড়েছিলেন।

তথ্যসূত্র
---------

1. ↑  "The Acid Attack Survivor Who Fought to Change the Law"। World Bank Group। ২০১৮-১২-০৪। ২০১৯-০৪-১২ তারিখে মূল থেকে আর্কাইভ করা। সংগ্রহের তারিখ ২০১৯-০৪-২৯।
2. ↑  "Acid attacker sentenced to 10 years in jail"। *The Himalayan Times*। ২০১৫-১২-২৩। ২০১৯-১২-১৭ তারিখে মূল থেকে আর্কাইভ করা। সংগ্রহের তারিখ ২০১৯-০৪-২৯।
3. ↑  "2 school girls injured in Basantapur acid attack"। *The Kathmandu Post* (English ভাষায়)। ২০১৫-০২-২২। ২০১৮-১২-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৪-২৯। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  Manandhar, Sanjog (২০১৮-১০-৩১)। "Meet the acid attack survivor who challenged Nepal's laws to help others like her"। *The Kathmandu Post*। ২০১৮-১১-১৩ তারিখে মূল থেকে আর্কাইভ করা। সংগ্রহের তারিখ ২০১৯-০৪-২৯।
**জুয়েল আরেং** (জন্ম ১৬ অক্টোবর ১৯৮৩) হলেন ময়মনসিংহ জেলায় জন্মগ্রহণকারী একজন বাংলাদেশী, খ্রিস্টান ধর্মাবলম্বী, গারো সম্প্রদায়ভুক্ত রাজনীতিবিদ ও সাবেক সংসদ সদস্য। তিনি ময়মনসিংহ-১ থেকে নির্বাচিত ১০ম ও ১১দশ জাতীয় সংসদের সংসদ সদস্য।

প্রাথমিক জীবন
-------------

জুয়েল আরেং ১৯৮৩ সালের ১৬ অক্টোবর ময়মনসিংহে জন্মগ্রহণ করেন। তার পিতা প্রাক্তন সংসদ সদস্য ও সমাজকল্যাণ প্রতিমন্ত্রী এডভোকেট প্রমোদ মানকিন। তিনি স্নাতক ডিগ্রি অর্জন করেছেন।

রাজনৈতিক জীবন
-------------

জুয়েল আরেং তার পিতার মৃত্যুর পর রাজনীতিতে আসেন। ১১ই মে ২০১৬ সালে তার পিতা প্রমোদ মানকিন মৃত্যুরবরন করলে ময়মনসিংহ-১ আসনটি শুন্য হয়। ১৮ জুলাই শুন্য আসনে উপনির্বাচন অনুষ্ঠিত হয়, যাতে তিনি নৌকা প্রতিক নিয়ে অংশগ্রহণ করেন। জুয়েল তার প্রতিদ্বন্দ্বী প্রার্থী সেলিনা খাতুনকে ১৫৫,৮৬৬ ভোটে পরাজিত করে বিজয়ী হন। ২৬ জুলাই ২০১৬ সালে তিনি সর্বকনিষ্ঠ সংসদ সদস্য হিসাবে শপথ গ্রহণ করেন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি আওয়ামী লীগের মনোনয়নে মহাজোটের প্রার্থী হয়ে অংশগ্রহণ করেন এবং ২ লাখ ৫৮ হাজার ৯২৩ ভোট পেয়ে বিজয়ী হন। ২০২৪ সালে জাতীয় সংসদ নির্বাচনে তিনি মাহমুদুল হক সায়েম এর কাছে পরাজিত হন।

তথ্যসূত্র
---------

1. ↑  "Constituency 146\_10th2\_Bn"। *www.parliament.gov.bd*। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-১২-২৭।
2. ↑  "জুয়েল আরেং ও নাজিম উদ্দিন নির্বাচিত || শেষের পাতা"। *জনকন্ঠ*। ১৮ জুলাই ২০১৬। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৮।
3. ↑  "শপথ নিলেন নতুন দুই এমপি"। ২০১৬-০৭-৩০ তারিখে মূল থেকে আর্কাইভ করা। সংগ্রহের তারিখ ২০১৯-০১-০৫।  অজানা প্যারামিটার `|3=` উপেক্ষা করা হয়েছে (সাহায্য)
4. ↑  "ময়মনসিংহ-১ : আওয়ামী লীগের জুয়েল আরেং বেসরকারিভাবে নির্বাচিত"। সংগ্রহের তারিখ ২০১৯-০১-০৫।  অজানা প্যারামিটার `|1=` উপেক্ষা করা হয়েছে (সাহায্য)
5. ↑  "Winner"। *The Daily Star* (ইংরেজি ভাষায়)। ২০২৪-০১-০৬। সংগ্রহের তারিখ ২০২৪-০১-১১।
**জয়া সেনগুপ্ত** (জন্ম: ২১ সেপ্টেম্বর ১৯৪৩ ) হলেন বাংলাদেশের একজন চিকিৎসক ও রাজনীতিবিদ। তিনি সুনামগঞ্জ-২ আসনের সংসদ সদস্য।

প্রাথমিক জীবন
-------------

জয়া সেনগুপ্ত ২১ সেপ্টেম্বর ১৯৪৩ সালে জন্মগ্রহণ করেন। তার স্বামী সুরঞ্জিত সেনগুপ্ত।

কর্মজীবন
--------

জয়া সেনগুপ্ত বেসরকারি সংস্থা বাংলাদেশ রুরাল অ্যাডভান্সমেন্ট কমিটির (ব্র্যাক) একজন ঊর্ধ্বতন কর্মকর্তা ছিলেন।

রাজনৈতিক জীবন
-------------

২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে তার স্বামী সুরঞ্জিত সেনগুপ্ত এই আসন থেকে "সংসদ সদস্য" হিসাবে নির্বাচিত হওয়ার পর ২০১৭ সালের ৫ ফেব্রুয়ারি মৃত্যুবরণ করলে ঐ বছরেরই ৩০ মার্চ অনুষ্ঠিত উপ-নির্বাচনে তিনি "সংসদ সদস্য" হিসাবে নির্বাচিত হন।

২০১৮ সালের একাদশ জাতীয় সংসদ নির্বাচনে তিনি সুনামগঞ্জ-২ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হন।

২০২৪ সালের দ্বাদশ জাতীয় সংসদ নির্বাচনে তিনি সুনামগঞ্জ-২ আসন থেকে স্বতন্ত্র প্রার্থী হিসেবে সংসদ সদস্য মনোনীত হন।

তথ্যসূত্র
---------

1. ↑  "১০ম জাতীয় সংসদ সদস্য তালিকা (বাংলা)"। *www.parliament.gov.bd*। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১৮।
2. 1 2  "সুনামগঞ্জে জয়া সেনগুপ্ত বেসরকারিভাবে নির্বাচিত"। *দৈনিক যায়যায়দিন অনলাইন সংস্করণ*। ৩১ মার্চ ২০১৭। সংগ্রহের তারিখ ৫ মার্চ ২০১৮।
3. ↑  *বাংলাদেশ গেজেট : অতিরিক্ত সংখ্যা* (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২২৪। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ মার্চ ২০১৮।
রায়েদ সালাহ, ইসলামী আন্দোলন ইসরাইলের উত্তর শাখার নেতা।
হামেদ আবু দাবাস, ইসলামী আন্দোলনের দক্ষিণ শাখার নেতা।
**ইসলামিক মুভমেন্ট ইসরাইল** বা ইসলামী আন্দোলন ইস্রাইল হল একটি ইসলামি আন্দোলন যা ইসরায়েলে, বিশেষ করে আরব ও সার্কাসীয়দের মধ্যে ইসলামের পক্ষে সমর্থন প্রচার করে।

এই আন্দোলনটি ১৯৭১ থেকে ১৯৯১ পর্যন্ত আব্দুল্লাহ নিমার দারবিশের নেতৃত্বে প্রতিষ্ঠিত এবং পরিচালিত হয়েছিল, যখন তিনি ইব্রাহিম সরসুর দ্বারা প্রতিস্থাপিত হন। ১৯৯৬ সালে আন্দোলন ইতিহাসে প্রথমবারের মত ইসরায়েলি সংসদ নির্বাচনে অংশগ্রহণের সিদ্ধান্ত নেয়। তবে সিদ্ধান্তটি বিতর্কিত ছিল; অংশগ্রহণের বিরোধীরা, উম্মুল ফাহম-ভিত্তিক একটি বিচ্ছিন্ন শাখা হয়। তাদের নামকরণ করা হয় "উত্তর শাখা" ও কেফার কাসিমের সমর্থকদের নামকরণ করা হয় "দক্ষিণ শাখা", যারা নির্বাচনে অংশের পক্ষে ছিল এবং  দক্ষিণ শাখাকে মধ্যপন্থী ও উত্তর শাখাকে মৌলবাদী বলে মনে করা হয়।   হামাস ও মুসলিম ব্রাদারহুডের সাথে ঘনিষ্ঠ সম্পর্কের কারণে ২০১৫ সালের নভেম্বরে ইসরায়েলি সরকার দ্বারা উত্তর শাখাকে নিষিদ্ধ করা হয়, যদিও এটি একটি ভূগর্ভস্থ সংগঠন হিসাবে পুনরুত্থিত হতে পারে বলে অনুমান করা হয়।

তথ্যসূত্র
---------

1. ↑  Deskel, Shlomi (৯ ফেব্রুয়ারি ২০১৩)। "המדיניות המעשית"। *HaAyin HaShevi'it*। সংগ্রহের তারিখ ১৩ নভেম্বর ২০১৬।
2. ↑  Ettinger, Yair (২০০৪-১০-২৫)। "בת ברית מפתיעה לשרון - התנועה האיסלמית" (হিব্রু ভাষায়)। Walla! News। ২০০৫-০৫-০৩ তারিখে মূল থেকে আর্কাইভ করা। সংগ্রহের তারিখ ২০০৮-০৫-০৩।
3. ↑  Bard, Mitchell G.: *Death to the Infidels: Radical Islam's War Against the Jews*, p. 205
**ঝালাইপট্টি** (ইংরেজি: Jhalaipotti) বাংলাদেশের রাজবাড়ী জেলা শহরের উত্তর-মধ্য অংশের একটি অঞ্চল। ঝালাইপট্টিকে কেন্দ্র করে রাজবাড়ী শহরের গুচ্ছভিত্তিক বাণিজ্যকেন্দ্রগুলি গড়ে ওঠে যা স্থানীয়ভাবে "পট্টি" নামে পরিচিত। এ সকল অঞ্চলকে একত্রে বৃহত্তর ঝালাইপট্টি নামে অভিহিত করা হয়। ঝালাইপট্টিকে কেন্দ্র করে পুরনো রাজবাড়ী শহরের আয়তন ক্রমবর্ধি‌ত হয়। ঝালাইপট্টিতে হালকা থেকে শুরু করে মাঝারি ধাতব শিল্পের কাজ হয়ে থাকে। এর বাইরে এখানে দুগ্ধজাত পণ্য, মিষ্টি, মিঠাই, খাদ্যশস্য, মৃত্তিকা নির্মিত পণ্য ইত্যাদির বাণিজ্য চলে।

নামকরণ
------

"ঝালাই" শব্দটির শাব্দিক অর্থ দুইটি ধাতব খণ্ডকে একসাথে জুড়ে দেওয়া। এখানে মূলত লৌহ ও টিনভিত্তিক অসংখ্য দোকান গড়ে ওঠে। স্থানীয়ভাবে সমগোত্রীয় একাধিক দোকানের সমাহার "পট্টি" নামে পরিচিত। এ থেকেই অঞ্চলের নাম ঝালাইপট্টি। তবে কালক্রমে ঝালাইপট্টির আয়তন সংকুচিত হয়ে আসে এবং অন্যান্য পট্টির সৃষ্টি হয়।

বৃহত্তর ঝালাইপট্টি
------------------

ব্রিটিশ আমলে লৌহ শিল্পের জন্য ঝালাইপট্টি বঙ্গ অঞ্চলে প্রসিদ্ধ ছিল। তৎকালীন সময়ে ঝালাইপট্টি বলতে একটি উত্তর রাজবাড়ীর একটি বড়ো অঞ্চলকে বোঝাত। কালক্রমে ঝালাইপট্টিতে লৌহভিত্তিক ব্যবসার পরিমাণ কমে আসে। ব্রিটিশ শাসনামলে ভারতের ওড়িশা থেকে আগত জনগোষ্ঠী, মাড়োয়াড়ি জনগোষ্ঠী, এবং বঙ্গদেশের অন্যান্য অঞ্চলের মানুষেরা এখানে নানান ব্যবসা গড়ে তোলে। 

কালক্রমে তৎকালীন ঝালাইপট্টি অঞ্চল ঘোষপট্টি, মাড়োয়াড়িপট্টি, টিনপট্টি, বাদামপট্টি, স্বর্ণ‌পট্টি, লৌহপট্টি, ঘাসপট্টি, পালপট্টি, চামড়াপট্টি (পূর্বতন 'ম্যাকলিওড স্ট্রিট') সহ ক্ষুদ্রতর বিভিন্ন পট্টিতে বিভক্ত হয়ে পড়ে। এসকল পট্টি তথা রাজবাড়ী শহরেরর সমবেত ইতিহাস ও ঐতিহ্য সংরক্ষণে প্রতিষ্ঠিত হয়েছে "বৃহত্তর ঝালাইপট্টি ঐক্য পরিষদ"। 

মানচিত্রমানচিত্রে ঝালাইপট্টির অবস্থান

পরিবহণ ব্যবস্থা
---------------

বৃহত্তর ঝালাইপট্টির যোগাযোগব্যবস্থা সড়ককেন্দ্রিক। অঞ্চলের অধিকাংশ সড়ক অপ্রশস্ত হওয়ায় গণপরিবহণসহ ভারী যানবাহক অবাধে চলাচলের সুযোগ কম। ছোটো বাণিজ্যিক এলাকা হওয়ায় এখানে মালামাল পরিবহণে পিক আপ ও সাইকেল ভ্যানের আধিক্য লক্ষ্য করা যায়। মনুষ্য পরিবহণে সাইকেল, পায়ে চালানো রিকশা, মোটরচালিত রিকশা ও ইজিবাইকের আধিক্য লক্ষ্য করা যায়। খলিফাপট্টি অংশে উন্মুক্ত জায়গা থাকার কারণে বাইক পার্কিং‌ এর জন্য জায়গাটি বিশেষভাবে ব্যবহৃত হয়। রবিবার ও বৃহস্পতিবার হাট থাকার কারণে এখানকার সরু রাস্তাগুলিতে তীব্র যানজট পরিলক্ষিত হয়। কেবলমাত্র ম্যাকলিওড স্ট্রিট অংশে রিকশা ও ইজি বাইক স্ট্যান্ড রয়েছে। যেখান থেকে শহর ও জেলার বিভিন্ন স্থানে যোগাযোগ করা যায়।

ধর্ম ও সংস্কৃতি
---------------

বৃহত্তর ঝালাইপট্টির মাড়োয়ারি পট্টির মসজিদের নাম বিশেষভাবে উল্লেখযোগ্য। এটি শহরের অন্যতম প্রাচীন একটি মসজিদ। মন্দিরসমূহের মধ্যে পান বাজার দুর্গামন্দির ও মাড়োয়ারিপট্টি কালী মন্দিরের নাম উল্লেখযোগ্য। 

এ অঞ্চলে সাংস্কৃতিক বৈশিষ্ট্যের মধ্যে বিশেষভাবে উল্লখযোগ্য খলিফাপট্টিতে অবস্থিত আঞ্জুমান-ই-কাদেরিয়া এর নাম। এ প্রতিষ্ঠানটি শতাধিক বছরের ঐতিহ্য বহন করছে। এর ব্যবস্থাপনায় রাজবাড়ী-মেদিনিপুর ওরশ স্পেশাল আন্তর্জাতিক ট্রেন পরিচালনা হয়ে থাকে।

ব্যবসা-বাণিজ্য
--------------

* লৌহভিত্তিক কর্ম
* জুয়েলার্স‌
* দুগ্ধজাত পণ্য
* হিন্দুধর্মী‌য় পূজাসামগ্রী
* বাদাম
* বাতাসা
* গো-খাদ্য
* মৃত্তিকা নির্মিত সামগ্রী
* চামড়া
* হার্ডওয়্যার

বিখ্যাত খাবার
-------------

১। নির্মল মিষ্টান্ন ভাণ্ডার

২। শংকর মিষ্টান্ন ভাণ্ডার

৩। ঘোষপট্টি মোড়ের বিখ্যাত দুধ কুলফি
**দীনহীন সৈয়দ আব্দুর নূর হোসাইনী চিশতি** যিনি **দীনহীন** নামে পরিচিত, তিনি ছিলেন একজন সূফী সাধক মরমী সঙ্গীত রচয়িতা ও পীর। সৈয়দ আব্দুর নূর হোসাইনী চিশতি তার পিতা ও পীর সৈয়দ আব্দুর রহিম হোসাইনী চিশতির অনুমতি নিয়ে দীনহীন ছদ্মনামে গান লিখতে শুরু করেন।

জীবনী
-----

দীনহীন সৈয়দ আব্দুন নূর হোছেনী চিশতী ছিলেন ফাতেমী বংশীয় পুরুষ ও সৈয়দ নাসিরউদ্দিন সিপাহসালার বংশধর। 

দীনহীন সৈয়দ আব্দুর নূর হোসাইনী চিশতি ১২৬১ বঙ্গাব্দে সিলেট বিভাগের হবিগঞ্জ সদরের সুলতানশী হাবিলীতে জন্ম গ্রহণ করেন এবং ১৩২৫ বঙ্গাব্দের ৬ই পৌষ তিনি মৃত্যুবরণ করেন। প্রতি বছর ৬ই পৌষ সুলতানশী হাবিলীতে দীনহীন সৈয়দ আব্দুর নূর হোসাইনী চিশতি (রহঃ) সাহেবের বাৎসরিক ওরস পালন করা হয়।

জনপ্রিয় গান
------------

দীনহীন সৈয়দ আব্দুন নূর হোছেনী চিশতি (রহঃ) সাহেবের অসংখ্য জনপ্রিয় গান রয়েছে। যার মধ্যে আজ পাশা খেলব রে শ্যাম, তুমি থাকো বন্ধু হিয়ার ও মাঝারে, স্বপনের ফোয়ারা বন্ধুরে উল্লেখযোগ্য।

হবিগঞ্জ সাহিত্য পরিষদের পঞ্চবর্ষ পূর্তি স্মারক সংকলন সুপঞ্চমীর ৩০ পৃষ্ঠায় তরফদার মুহম্মদ ইসমাইল লিখেছেন "আজ পাশা খেলব রে শ্যাম গানটি দীনহীন ছদ্মনামে রচনা করেছেন সুলতানশীর পীরে কামেল সৈয়দ আব্দুন নূর হোছেনী চিশতি সাহেব এবং দীনহীন ভনিতায় তার প্রচুর জনপ্রিয় মরমী সঙ্গীত রয়েছে"। তাছাড়াও বাংলাদেশ টেলিভিশনে আজ পাশা খেলবরে শ্যাম গানটি প্রচার করার সময় দীনহীন সৈয়দ আব্দুন নূর হোছেনী চিশতি (রহঃ) এর নাম উল্লেখ করা হয়েছে। এছাড়াও দীনহীনের স্বপনের  ফোয়ারা বন্ধুরে গানটি লন্ডন থেকে ইংরেজি অনুবাদ করেন জেমস লয়েড উইলিয়ামস।

তথ্যসূত্র
---------

1. ↑  *দীনহীন রচনাবলী ১ম খন্ড — সম্পাদনা সৈয়দ হাসান ইমাম হোছেনী চিশতি*। প্রকাশনায়ঃমহাকবি সৈয়দ সুলতান সাহিত্য ও গবেষণা পরিষদ,দরবার এ মোস্তফা,সুলতানশী হাবিলী। জুলাই ১৯৯০।
2. ↑  *সিলেটের মরমী মানস সৈয়দ মোস্তফা কামাল*। সৈয়দ সুলতান সাহিত্য ও গবেষণা পরিষদ। ২০০৯।
3. ↑  সৈয়দ মোস্তফা কামাল। (২১ আগস্ট ২০০০)। *দীনহীন ঐতিহ্য উত্তরাধিকার*। নিউ এমদাদিয়া পাবিলেকশন্স ৩৪/১ নর্থব্রুক হল রোড, বাংলাবাজার, ঢাকা-১১০০।
4. ↑  *দীনহীন রচনাবলী ১ম খন্ড — সম্পাদনা সৈয়দ হাসান ইমাম হোছেনী চিশতি*। প্রকাশনায়ঃমহাকবি সৈয়দ সুলতান সাহিত্য ও গবেষণা পরিষদ,দরবার এ মোস্তফা,সুলতানশী হাবিলী। প্রকাশকালঃ১লা মহরম ১৪১১ হিজরি।  এখানে তারিখের মান পরীক্ষা করুন: `|তারিখ=` (সাহায্য)
5. ↑  মুহম্মদ আসাদ্দর আলী। *আসাদ্দর রচনা সমগ্র দ্বিতীয় খন্ড*।
6. ↑  *হবিগঞ্জ সাহিত্য পরিষদের অনিমিত সাহিত্য পত্রিকা প্রত্যয়*। হবিগঞ্জ সাহিত্য পরিষদের অনিমিত সাহিত্য পত্রিকা প্রত্যয়। ২য় বর্ষঃ ২য় সংখ্যাঃহবিগঞ্জঃপ্রকাশকাল ৩০ আশ্বিন ১৪১২ বঙ্গাব্দ।
7. ↑  *সুপঞ্চমী*।
৮. পীর আউলিয়ার জনপদ হবিগঞ্জ — সৈয়দ মাহবুব জিলানী হিরণ। প্রকাশকালঃ ২৩-১০-২০২১খ্রি।
**ইন্না লিল্লাহি ওয়া ইন্না ইলাইহি**  (আরবি: إِنَّا لِلَّٰهِ وَإِنَّا إِلَيْهِ رَاجِعُونَ‎) হল কুরআনের একটি আয়াত (বাক্য) বা দোয়া, যার বাংলা অর্থ হল "আমরা তো আল্লাহরই এবং আর নিশ্চয়ই আমরা তাঁরই দিকে প্রত্যাবর্তনকারী"। এটি **ইস্তিরজা'** (আরবি: اِسْتِرْجَاع‎, অনুবাদ 'প্রত্যাবর্তন') নামেও পরিচিত। সাধারণত মুসলমানরা তাদের বেদনার অভিব্যক্তি প্রকাশ করতে বাক্যটি উচ্চারণ করে, বিশেষ করে যখন একজন মুসলিম ব্যক্তি মৃত্যুবরণ করে।

কুরআনে উল্লেখ
-------------

এই দোয়া কুরআনে সুরা বাকারার ১৫৬ নং আয়াতে উল্লেখ করা হয়েছে।

 وَلَنَبْلُوَنَّكُمْ بِشَيْءٍ مِّنَ الْخَوفْ وَالْجُوعِ وَنَقْصٍ مِّنَ الأَمَوَالِ وَالأنفُسِ وَالثَّمَرَاتِ وَبَشِّرِ الصَّابِرِينَ ۝ الَّذِينَ إِذَا أَصَابَتْهُم مُّصِيبَةٌ قَالُواْ إِنَّا لِلّهِ وَإِنَّـا إِلَيْهِ رَاجِعونَ ۝ 

**অর্থ:** "এবং অবশ্যই আমি তোমাদিগকে পরীক্ষা করব কিছুটা ভয়, ক্ষুধা, মাল ও জানের ক্ষতি ও ফল-ফসল বিনষ্টের মাধ্যমে। তবে সুসংবাদ দাও সবরকারীদের। যখন তারা বিপদে পতিত হয়, তখন বলে, *নিশ্চয় আমরা সবাই আল্লাহর জন্য এবং আমরা সবাই তাঁরই সান্নিধ্যে ফিরে যাবো।*"[কুরআন ২:১৫৫–১৫৬ (অনুবাদ করেছেন মুহিউদ্দীন খান)]

হাদিসে উল্লেখ
-------------

সুনান আত-তিরমিজীতে উল্লেখ করা হয়েছে যে, আবু সালামাহ্ থেকে বর্ণিত— রাসুলুল্লাহ (স.) বলেছেন: 

> তোমাদের কারো উপর কোন বিপদ এলে অবশ্যই সে যেন বলে: (আরবি: إنَّا لِلَّهِ وَإِنَّا إِلَيْهِ رَاجِعُونَ اللَّهُمَّ عِنْدَكَ احْتَسَبْتُ مُصِيبَتِي فَأْجُرْنِي فِيهَا وَأَبْدِلْنِي مِنْهَا خَيْرًا;, অনুবাদ ''*নিশ্চয়ই আমরা আল্লাহর এবং আমাদেরকে অবশ্যই তাঁর দিকে ফিরে যেতে হবে।* হে আল্লাহ! তোমার নিকট আমি আমার বিপদের প্রতিদান চাই। অতএব তুমি আমাকে এর প্রতিদান দাও এবং এর বিনিময়ে ভালো কিছু দান কর।')
> 
> — সুনান আত-তিরমিজী, হাদিস নং ৩৫১১; উম্মে সালামা থেকে বর্ণিত অনুরূপ একটি হাদিস সহিহ্ মুসলিমে উল্লেখ করা হয়েছে (সহীহ মুসলিম, হাদিস নং ৯১৮)।

আরও দেখুন
---------

* আয়াতুল কুরসি
* সূরা বাকারা

তথ্যসূত্র
---------

1. ↑  "al-Baqarah 2:156"। সংগ্রহের তারিখ ১ জুন ২০১৮।
2. ↑  "Istirja"। *ইনফর্ম্‌ড কমেন্ট*। সংগ্রহের তারিখ ৬ আগস্ট ২০২১।
3. ↑  "Islam Question and Answer - The believer's attitude towards calamities"। IslamQA। সংগ্রহের তারিখ ৩০ এপ্রিল ২০১১।
4. ↑  "When one is struck by calamity (trouble)"। iSunnah। ১৫ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১১।

বহিঃসংযোগ
---------

* মুহাম্মাদ যাকারিয়া আব্দুল্লাহ (ডিসেম্বর ২০১৬)। "ইন্না লিল্লাহি ওয়া ইন্না ইলাইহি রাজিউন বাণী ও বার্তা, মর্ম ও মর্যাদা"। *মাসিক আল কাউসার*।
**উত্তরাখণ্ডের প্রতীক** হল উত্তরাখণ্ড সরকার কর্তৃক ব্যবহৃত সরকারী রাজ্য সীলমোহর এবং উত্তরাখন্ড রাজ্যের সমস্ত সরকারী চিঠিপত্রে বহন করা হয়। এটি ৯ নভেম্বর ২০০০-এ রাজ্য প্রতিষ্ঠার সময় উত্তরাখণ্ডের নবগঠিত অন্তর্বর্তী সরকার কর্তৃক গৃহীত হয়েছিল।

বর্ণনা
------

উত্তরাখণ্ডের প্রতীক হল সাদা পটভূমির একটি হীরা-আকৃতির প্রতীক এবং হিমালয়ের শৈলীকৃত পর্বতশৃঙ্গ দ্বারা সমর্থিত নীল সীমানা বাম থেকে ডানে চারটি স্রোত। ভারতের জাতীয় প্রতীক, অশোকের সিংহ রাজধানী, তার ক্রেস্টের উপর একটি ছোট লাল পটভূমিতে দেবনাগরীতে জাতীয় নীতিবাক্য সহ স্থাপিত হয়েছে, "सत्यमेव जयते" ( সত্যমেব জয়তে, "সত্যের জয় অবশ্যম্ভাবী সংস্কৃত ) নীচে উপস্থাপন করা হয়েছে। প্রতীকের নীচে নীল হরফে খোদাই করা "উত্তরাখণ্ড রাজ্য" ( "উত্তরাখণ্ড রাজ্যের জন্য হিন্দি ") লেখা আছে।

সরকারি ব্যানার
--------------

উত্তরাখণ্ড সরকার একটি সাদা মাঠে রাজ্যের প্রতীক প্রদর্শন করা একটি ব্যানার দ্বারা প্রতিনিধিত্বতে তে পারে।

* Banner of Karnatakaউত্তরাখণ্ডের ব্যানার

আরো দেখুন
---------

* *উত্তরাখণ্ড দেবভূমি মাতৃভূমি*
* উত্তরাখণ্ড রাজ্যের প্রতীকগুলির তালিকা
* ভারতের জাতীয় প্রতীক
* অশোকের সিংহ রাজধানী
* লোজেঞ্জ
* ভারতীয় রাজ্য প্রতীকের তালিকা

তথ্যসূত্র
---------

1. ↑  Government of Uttarakhand (Official Website)
2. ↑  Uttarakhand State India Flag Image
রাস সনদ ম্যানগ্রোভ বন
 তুবলি উপসাগরে *পাতি জলমুরগি*
**তুবলি উপসাগর** (আরবি: خليج توبلي) বাহরাইনের পূর্বে বাহরাইন দ্বীপ এবং সিত্রা দ্বীপের মধ্যে অবস্থিত একটি উপসাগর। মানামা উপদ্বীপের সর্বদক্ষিণ হতে উপসাগরের সীমা শুরু হয়। নাবিহ সালেহ দ্বীপটি উপসাগরে অবস্থিত। ১৯৯৭ সালে, টুবলি উপসাগরকে আন্তর্জাতিক গুরুত্বের রামসার জলাভূমির তালিকায় যুক্ত করা হয়।

বাস্তুসংস্থান
-------------

অঞ্চলটি সমৃদ্ধ সামুদ্রিক এবং বিভিন্ন প্রজাতির উপকূলীয় পরিবেশে অভ্যস্থ পাখির আবাস এবং এর সীমানা ঘিরে ম্যানগ্রোভ বনের জন্য পরিচিত ছিল। ম্যানগ্রোভ বন খামারগুলির মধ্য দিয়ে উপসাগরে যাওয়ার পরে মিঠা জলের ঝর্ণার জলের প্রবাহের কারণে বৃদ্ধি করে। উপসাগরটি চিংড়ি এবং সামুদ্রিক মাছের প্রধান প্রজনন ক্ষেত্র। এটি বেশ কয়েকটি পরিযায়ী পাখি প্রজাতির জন্য একটি সাময়িক বিশ্রামক্ষেত্র।

পরিবেশ
------

তুবলি উপসাগর বর্তমানে বেআইনি ভূমি পুনরুদ্ধার, পরিবেশ দূষণ এবং ঝর্ণা থেকে মিঠা পানির সরবরাহ হ্রাসের কারণে ভুগছে। ১৯৬০ সালে এর আয়তন ২৫ বর্গ কিলোমিটার ছিল, জমি পুনরুদ্ধারের ফলে আকার হ্রাস পেয়ে এখন মাত্র ১১ বর্গ কিলোমিটারে নেমে এসেছে। রাস সনদ এবং রাস তুবলিতে উপকূলের বেশিরভাগ অংশে যে ম্যানগ্রোভ বন ছিল তা কেবল কয়েকটি ছোট ঝোপের গুচ্ছে পরিণত হয়েছে।

তথ্যসূত্র
---------

1. ↑  "Tubli Bay"। *Ramsar Sites Information Service*। সংগ্রহের তারিখ ২৫ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  About the Ramsar Convention
3. ↑  Bahrain: 'Save what remains of Tubli', Bahrain Tribune, 12 March 2006

বহিঃসংযোগ
---------

* ভূগোল প্রবেশদ্বার
* বাহরাইন প্রবেশদ্বার

* বাহরাইনের পরিবেশ সংরক্ষণ  ওয়েব্যাক মেশিনে আর্কাইভকৃত ১৮ সেপ্টেম্বর ২০১৮ তারিখে
* তুবলি উপসাগর 'একটি হারিয়ে যাওয়া ঐতিহ্য'[*স্থায়ীভাবে অকার্যকর সংযোগ*]
* সেতু প্রকল্প 'তুবলি উপসাগরে আঘাত'[*স্থায়ীভাবে অকার্যকর সংযোগ*]
**জোয়াহেরুল ইসলাম** (**ভিপি জোয়াহের** নামেও পরিচিত) একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি টাঙ্গাইল-৮ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

প্রারম্ভিক জীবন
---------------

জোয়াহেরুল ইসলাম টাঙ্গাইল জেলার সখিপুর উপজেলার বেড়বাড়ী গ্রামে জন্মগ্রহণ করেন। তার পিতার নাম পরান আলী মিয়া ও মাতার নাম মালেকা বেগম। শিক্ষাজীবনে তিনি স্নাতকোত্তর ও এলএলবি ডিগ্রি অর্জন করেন।

রাজনৈতিক জীবন
-------------

জোয়াহেরুল ইসলাম ছাত্রজীবন থেকেই রাজনীতিতে যুক্ত হন। ১৯৭৯ সালে সরকারী সাদাত বিশ্ববিদ্যালয় কলেজ শাখা ছাত্রলীগের সভাপতি, টাঙ্গাইল জেলা ছাত্রলীগের যুগ্ম আহ্বায়ক, ১৯৮০ সালে টাঙ্গাইল জেলা ছাত্রলীগের সিনিয়র সহ-সভাপতি ও ১৯৮৩ সালে জেলা ছাত্রলীগের সভাপতি নির্বাচিত হন। তিনি কেন্দ্রীয় ছত্রলীগের সহ-সম্পাদক হিসেবেও দায়িত্ব পালন করেন। নব্বইয়ের স্বৈরাচার বিরোধী আন্দোলনের সময় গঠিত ছাত্র সংগ্রাম পরিষদের টাঙ্গাইল জেলা কমিটির আহ্বায়ক ছিলেন।

তিনি ১৯৮৭-৮৮ ও ১৯৮৯-৯০ মেয়াদে সরকারী সাদাত বিশ্ববিদ্যালয় কলেজ ছাত্র সংসদের সহ-সভাপতি (ভিপি) হিসেবে দায়িত্ব পালন করেন। জোয়াহেরুল বর্তমানে আওয়ামী লীগের টাঙ্গাইল জেলা শাখার সাধারণ সম্পাদকের দায়িত্ব পালন করছেন।

২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি আবদুল কাদের সিদ্দিকীর মেয়ে কুড়ি সিদ্দিকীকে পরাজিত করে টাঙ্গাইল-৮ আসন থেকে সংসদ সদস্য নির্বাচিত হন।

তথ্যসূত্র
---------

1. 1 2  "সখীপুর-বাসাইল আসনে কে হচ্ছেন সংসদ সদস্য"। *ভোরের কাগজ*। সংগ্রহের তারিখ ২ জানুয়ারি ২০১৯।
2. ↑  "নৌকার জোয়ার তুলতে চান ভিপি জোয়াহেরুল"। *সমকাল*। ২৮ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৯।
3. ↑  "জোয়াহেরুল ইসলাম"। *প্রথম আলো*। সংগ্রহের তারিখ ২ জানুয়ারি ২০১৯।
4. ↑  "টাঙ্গাইল ৮: বেসরকারি ফলে নৌকার জোয়াহেরুল ইসলাম জয়ী"। *ইত্তেফাক*। সংগ্রহের তারিখ ২ জানুয়ারি ২০১৯।
**মাজহারুল ইসলাম সুজন** (জন্ম: ২৮ সেপ্টেম্বর ১৯৭৭) বাংলাদেশি রাজনীতিবিদ। তিনি ঠাকুরগাঁও-২ আসনের সংসদ সদস্য।

প্রাথমিক জীবন
-------------

মাজহারুল ইসলাম সুজন ২৮ সেপ্টেম্বর ১৯৭৭ সালে ঠাকুরগাঁও জেলার বালিয়াডাঙ্গী উপজেলার বড়বাড়ি গ্রামে জন্মগ্রহণ করেন। তার পিতা ঠাকুরগাঁও-২ আসনের সাত বারের নির্বাচিত এমপি ও মুক্তিযোদ্ধা দবিরুল ইসলাম। 

সুজন বড়বাড়ি প্রাথমিক বিদ্যালয় থেকে প্রাথমিক শিক্ষা শেষ করে বালিয়াডাঙ্গী পাইলট উচ্চ বিদ্যালয় থেকে এসএসসি এবং সমিরউদ্দীন স্মৃতি কলেজ থেকে এইচএসসি পাস করেন। ভারতের কলকাতা বিশ্ববিদ্যালয় থেকে অনার্স ও কলকাতা বিদ্যাসাগর বিশ্ববিদ্যালয় থেকে মাস্টার্স সম্পন্ন করেন।

কর্মজীবন
--------

মাজহারুল ইসলাম সুজন বালিয়াডাঙ্গী সমির উদ্দীন ডিগ্রি কলেজের ভারপ্রাপ্ত অধ্যক্ষ হিসেবে কর্মরত আছেন।

রাজনৈতিক জীবন
-------------

মাজহারুল ইসলাম সুজন ছাত্রাবস্থায় রাজনীতিতে যুক্ত ছিলেন। তিনি ১৯৯৫ সালে বালিয়াডাঙ্গী উপজেলা ছাত্রলীগের সভাপতি ছিলেন। ১৯৯৮ সালে ঠাকুরগাঁও জেলা ছাত্রলীগের সহ-সভাপতি ছিলেন। ২০০১ সালে বালিয়াডাঙ্গী উপজেলা স্বেচ্ছাসেবক লীগের প্রতিষ্ঠাতা আহ্বায়ক হিসেবে দায়িত্ব পালন করেন। 

২০০৮ সালে বালিয়াডাঙ্গী উপজেলা আওয়ামী লীগের যুগ্ম সাধারণ সম্পাদক এবং ২০১৪ সাল থেকে ২০২০ সাল পর্যন্ত ঠাকুরগাঁও জেলা আওয়ামী লীগের সাংগঠনিক সম্পাদক হিসেবে দায়িত্ব পালন করেন।

পুনরায় ২০২০ সাল ঠাকুরগাঁও জেলা আওয়ামী লীগের সাংগঠনিক সম্পাদক হিসেবে দায়িত্ব পালন করছেন।

তিনি ২০২৪ সালের দ্বাদশ জাতীয় সংসদ নির্বাচনে ঠাকুরগাঁও-২ আসন থেকে বাংলাদেশ আওয়ামী লীগের নৌকা প্রতীকের প্রার্থী হিসেবে সংসদ সদস্য মনোনীত হন।

তথ্যসূত্র
---------

1. ↑  "দ্বাদশ জাতীয় সংসদ নির্বাচনের ফলাফল"। *আরটিভি*। ৮ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২৪।
একই নামের অন্যান্য ব্যক্তির জন্য নুরুল ইসলাম তালুকদার দেখুন।
**নুরুল ইসলাম তালুকদার** (১ জুলাই ১৯৫০) একজন বাংলাদেশী রাজনীতিবিদ এবং বগুড়া-৩ আসনের সংসদ সদস্য। তিনি ২০১৪ ও ২০১৮ সালে জাতীয় পার্টির প্রার্থী হিসেবে সংসদ সদস্য হিসেবে নির্বাচিত হয়েছেন।

জন্ম ও শিক্ষাজীবন
-----------------

মো. নূরুল ইসলাম তালুকদারের পৈতৃক বাড়ি বগুড়া জেলার দুপচাঁচিয়া উপজেলার গুনাহার ইউনিয়নের বড়নীলাহালী গ্রামে। তিনি ঢাকা বিশ্ববিদ্যাল থেকে গণিতে স্নাতক ও স্নাতকোত্তর ডিগ্রী অর্জন করেন ও পরবর্তীতে এলএলবি ডিগ্রি অর্জন করেছেন।

কর্মজীবন
--------

পেশায় আইনজীবী নুরুল ইসলাম তালুকদার রাজনীতির সঙ্গে সক্রিয় ভাবে যুক্ত আছেন। এছাড়াও তিনি বঙ্গবন্ধু 'ল' কলেজে শিক্ষকতা করেছেন। তিনি টানা দ্বিতীয়বার সংসদ সদস্য নির্বাচিত হয়েছেন। বর্তমানে তিনি জ্বালানি ও খনিজ মন্ত্রণালয় সম্পর্কিত স্থায়ী কমিটির সদস্যের দায়িত্ব পালন করছেন।

নুরুল ইসলাম তালুকদার জাতীয় পার্টির কেন্দ্রীয় কমিটির সাবেক প্রাদেশিক বিষয়ক সম্পাদক ও বর্তমানে ভাইস প্রেসিডেন্টের দায়িত্ব পালন করছেন।

তথ্যসূত্র
---------

1. ↑  মো. নূরুল ইসলাম তালুকদার, বগুড়া-৩। "Constituency 35\_10th\_Bn"। ২০১৮-০১-১০ তারিখে মূল থেকে আর্কাইভ করা। সংগ্রহের তারিখ ২০১৮-০১-২৪।

বহি:সংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
**মনোরঞ্জন শীল গোপাল** (১ জানুয়ারি ১৯৬৪) বাংলাদেশের দিনাজপুর-১ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।

জন্ম ও শিক্ষাজীবন
-----------------

মনোরঞ্জন শীল গোপালের পৈতৃক বাড়ি দিনাজপুর জেলার কাহারোল উপজেলার নয়াবাদ গ্রামে। তিনি স্নাতক ডিগ্রি অর্জন করেছেন।

কর্মজীবন
--------

পেশায় সাংবাদিকতা, ব্যবসা ও কৃষির সঙ্গে যুক্ত মনোরঞ্জন শীল গোপাল রাজনীতির সঙ্গে সক্রিয় ভাবে যুক্ত আছেন। তিনি চতুর্থবার সংসদ সদস্য নির্বাচিত হয়েছেন।

রাজনৈতিক জীবন
-------------

গোপাল ২০০৫ সালের ৫ই ডিসেম্বর অনুষ্ঠিত দিনাজপুর-১ আসনের উপনির্বাচনে স্বতন্ত্র প্রার্থী হিসেবে অংশ নিয়ে জামায়াতে ইসলামীর প্রার্থী আফতাব উদ্দিন মোল্লাকে পরাজিত করে প্রথমবারের মত অষ্টম জাতীয় সংসদে সংসদ সদস্য নির্বাচিত হন। এরপর ২০০৮ ও ২০১৪ সালের নির্বাচনে তিনি আওয়ামী লীগের প্রার্থী হিসেবে নির্বাচনে অংশ নেন এবং নবম ও দশম জাতীয় সংসদে দিনাজপুর-১ আসনের প্রতিনিধিত্ব করেন।

গোপাল ২০১৮ সালের একাদশ জাতীয় সংসদ নির্বাচনে আওয়ামীলীগের মনোনয়নে মহাজোটের প্রার্থী হন এবং ১ লাখ ৯৮ হাজার ৭৯২ ভোট পেয়ে পুনরায় সংসদ সদস্য নির্বাচিত হন।

তথ্যসূত্র
---------

1. 1 2 3 4 5  "নির্বাচনী এলাকাঃ ৬ দিনাজপুর-১"। *www.parliament.gov.bd*। ২০২১-০৬-০২ তারিখে মূল থেকে আর্কাইভ করা। সংগ্রহের তারিখ ২০২১-০৫-৩০।
2. ↑  "Manoranjan Shil Gopal (Ind) unofficially elected in Dinajpur-1 by poll"। *bdnews24.com*। ডিসে ৫, ২০০৫। সংগ্রহের তারিখ ২৯ মে ২০২৩।
3. ↑  "Jamaat's defeat in Dinajpur by-poll creates dilemma in BNP"। *bdnews24.com*। ডিসে ৬, ২০০৫। সংগ্রহের তারিখ ২৯ মে ২০২৩।
4. ↑  "দিনাজপুর-১ : বেসরকারি ফলে বিজয়ী নৌকার প্রার্থী মনোরঞ্জন শীল গোপাল"।

বহিঃসংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
**মসজিদ আল ইমান** (জাভি: مسجد الايمان; ইংরেজি: Al iman mosque) সিঙ্গাপুরের বুকিত পাঞ্জাংয়ের একটি মসজিদ। চার তলা এই মসজিদের ভবনটি ২০০৩ সালের ২রা মে তারিখে নির্মাণ কাজ শুরু হয়েছিল এবং ২০০৪ সালের সেপ্টেম্বর মাসে মুসলিম বিষয়ক মন্ত্রী ইয়াখাব ইব্রাহিম এর উদ্বোধন করেছেন।

নির্মাণকৌশল
-----------

ভবনে একটি বেসমেন্ট কার পার্ক, ১৮টি ক্লাসরুম, একটি অডিটোরিয়াম, একটি কম্পিউটার রুম একটি লিফট রয়েছে। ৫,০০০ মানুষ এখানে একসাথে নামাজ পড়তে পারে।

গম্বুজটির শীর্ষে নক্ষত্রের মতো আকৃতির রত্নটি আল্লাহ ও তাঁর বিশ্বস্ত বান্দাদের মধ্যে ক্রান্তিকরণের প্রতীক। বহুরঙবহুল তারকা বিশিষ্ট রঙিন কাঁচের ছাদ সরলতা বা অকপটতার প্রতীক। ছয়টি মিনার ইমানের ছয়টি মন্ত্রের প্রতীক। লম্বা মিনারগুলির মধ্যে একটি হলো একাগ্রতা, উন্মুক্ততা এবং বিজয়, পাশাপাশি সার্বভৌমত্ব এবং ঈশ্বরত্বকে বোঝায়। এটি এমন একটি উচ্চ মিনার, যেখান থেকে জামাতে মুসল্লিদের প্রার্থনার জন্য আজান দেয়া হয় এবং রাতে এই মিনারটি আলোকিত হয়, যার ফলে উত্থিত অর্ধচন্দ্রাকার তারকাটি উজ্জ্বলতম স্থানে পরিণত হয়।.

আরও দেখুন
---------

* এশিয়ার মসজিদের তালিকা
* সিঙ্গাপুরের মসজিদের তালিকা
* মসজিদ
* ইসলাম
* নামাজ

তথ্যসূত্র
---------

1. ↑
2. ↑  "Our History"। *AL IMAN MOSQUE*। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৬ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "About Us"। *AL IMAN MOSQUE*। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৬ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
২০১৮ সালের মার্চ মাসে ইউক্রেনের প্রেসিডেন্ট পেট্রো পোরোশেঙ্কোর সফরের সময় আমিরি গার্ড।
**কাতারি আমিরি গার্ড** (আরবি: الحرس الأميري **এমিরি গার্ড** কাতারি সশস্ত্র বাহিনীর একটি অংশ এবং অভিজাত সামরিক সুরক্ষা ইউনিট হিসাবেও বিশ্বে পরিচিত ৷  তাদের ব্যারাক কাতারের রাজধানি দোহা শহরের কেন্দ্রস্থলে অবস্থিত।

কার্যক্রম
---------

### প্রতিরক্ষামূলক পরিষেবা

এই বাহিনির প্রধান দায়িত্বের মধ্যে রয়েছে কাতারের আমির তার পরিবার এবং আল থানির হাউসের নিরাপত্তা নিশ্চিত করা। ইউনিটের সদস্যরা রাজধানী দোহার আমিরের বাসভবনে পাহারা দেয় এবং বিভিন্ন অনুষ্ঠানে রাষ্ট্রপ্রধানকে নিয়ে যায় এবং নিরাপত্তা নিশ্চিত করে।

### আনুষ্ঠানিক দায়িত্ব

ইউনিটটি পুরো সামরিক বাহিনীর পক্ষে জনসাধারণের দায়িত্ব পালন করে। যে কোন সামরিক অনুষ্ঠানের সময় গার্ড অফ অনার প্রদান করে (যেমন সামরিক কুচকাওয়াজ, রাষ্ট্রীয় পরিদর্শন এবং মৃত্যু ব্যক্তিকে সম্মান প্রদর্শন )। এটি একটি সাধারণ অভিবাদন প্রদান বা সাধারণভাবে কোনো আদেশ পরিচালনা করার সময় ব্রিটিশ শৈলী অনার গার্ড আচার ব্যবহার করে। গার্ড সদস্যরা কাতারি জাতীয় দিবসের প্যারেডে বার্ষিক কুজকাওয়াজ অনুষ্ঠানে অংশগ্রহণকরে।।

সম্পদ
-----

আমিরি সদস্যদের সম্পদ

* আমিরি গার্ড বারজান ক্যাম্পে একটি গার্ড স্কুল পরিচালনা করে, যেখানে নিয়োগপ্রাপ্ত সদস্যদের প্রশিক্ষণ কেন্দ্র হিসেবে কাজ করে। এছাড়া, কাতারি বাহিনীর বাইরে, কুয়েত সামরিক বাহিনীর সৈন্যদেরও এখানে প্রশিক্ষণ দেওয়া হয়।
* আমিরি গার্ড হেলিপোর্ট আর-রাইয়ানে রক্ষণাবেক্ষণ করা হয়।
* লেহসিনিয়া গ্রামের দক্ষিণে অবষ্থিত আমিরি গার্ডের শুটিং রেঞ্জ।
* রাজধানীতে কাজ করার জন্য গার্ডের নিজস্ব সদর দপ্তর রয়েছে। এটি বর্তমানে ৭০ জন সদস্যকে নিয়ে তিনটি কোম্পানিকে ভাগ করে করে।

আন্তর্জাতিক সহযোগিতা
--------------------

গার্ড বাহিনির পক্ষ থেকে বিদেশী প্রতিপক্ষদের সাথে আলাপ- আলোচনা করার একাধিক সুযোগ পেয়েছে। আমিরি গার্ড কমান্ডার মেজর জেনারেল হাজ্জা বিন খলিল আল-শাহওয়ানির পাকিস্তানের রাজধানী ইসলামাবাদ সফরের সময়, রাষ্ট্রপতি আরিফ আলভির সাথে সামরিক ক্ষেত্রে সহযোগিতার বিষয়ে আলোচনা করেন।  ২০২০ সালের জানুযারি মাসে, গার্ড পক্ষ থেকে ওমানের সুলতানের স্পেশাল ফোর্সের সাথে দুই সপ্তাহের *আল কাওয়াসার ২* ড্রিল শুরু করে।

আরও দেখুন
---------

বিভিন্ন গার্ডের বর্ণনা

* সংযুক্ত আরব আমিরাতের প্রেসিডেন্ট গার্ড
* সৌদি রয়্যাল গার্ড রেজিমেন্ট
* রিপাবলিকান গার্ড (আলজেরিয়া)
* রিপাবলিকান গার্ড (মিশর)
* রিপাবলিকান গার্ড (লেবানন)

তথ্যসূত্র
---------

1. ↑  "Qatari Amiri Land Force"। *www.globalsecurity.org*।
2. ↑  "DIWAN AMIRI QUARTER | Allies and Morrison"। ১৬ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০২৩।
3. ↑  Defaiya, Al (মে ২৩, ২০১৭)। "Al Defaiya | Qatar Emiri Guard School Celebrates New Graduation"। *www.defaiya.com*।
4. ↑  Yasser Mohamed (২৪ নভেম্বর ২০১৭)। "عبد الله بن ناصر يتفقد تجهيزات القرية التدريبية للحرس الأميري" (আরবি ভাষায়)। Al Arab। সংগ্রহের তারিখ ১৫ জুলাই ২০১৮।
5. ↑  "Amiri Guard Building"। Credo Trading। ২০২১-০১-২২ তারিখে মূল থেকে আর্কাইভ করা। সংগ্রহের তারিখ ২০২০-০৩-১০।
6. ↑  "Gulftimes : Pakistani president meets Amiri Guard commander"। *m.gulf-times.com*।
7. ↑  "Amiri Guard concludes 'Al Kawaser 2' drill"। *thepeninsulaqatar.com*।
**সাঈদ খোকন** (জন্ম ১৯ জুন ১৯৭০) একজন বাংলাদেশী ব্যবসায়ি, রাজনীতিবিদ এবং ঢাকা দক্ষিণ সিটি কর্পোরেশনের প্রথম মেয়র ছিলেন। তিনি এ সিটি কর্পোরেশনের প্রথম নির্বাচিত মেয়র এবং বাংলাদেশ আওয়ামী লীগের কেন্দ্রীয় কার্যনির্বাহী সংসদের সদস্য।

প্রারম্ভিক জীবন
---------------

সাঈদ খোকন ১৯৭০ সালের ১৯ জুন ঢাকায় জন্মগ্রহণ করেন। তার পিতার নাম মোহাম্মদ হানিফ ও মাতার নাম ফাতেমা খাতুন। হানিফ ছিলেন ঢাকা মহানগর আওয়ামী লীগের সাবেক সভাপতি এবং অবিভক্ত ঢাকা সিটি কর্পোরেশনের প্রথম মেয়র। খোকন, ব্রিটিশ শাসনামলে সরদারি প্রথা বিলোপের প্রাক্কালে পুরান ঢাকার অন্যতম প্রভাবশালী ব্যক্তিত্ব মাজেদ সরদারের দৌহিত্র। খোকন ১৯৭৫ সালে ঢাকার আহমেদ বাওয়ানী একাডেমীতে তার শিক্ষাজীবন শুরু করেন। ১৯৮৬ সালে মাধ্যমিক সম্পন্ন করার পর সরকারি শহীদ সোহরাওয়ার্দী কলেজ থেকে ১৯৮৮ সালে উচ্চ মাধ্যমিক সম্পন্ন করেন। ১৯৯০ সালে ঢাকা সিটি কলেজ থেকে স্নাতক ডিগ্রি লাভ করেন।

রাজনৈতিক জীবন
-------------

খোকন ১৯৮৭ সালে আওয়ামী লীগে যোগদান করে ঢাকা মহানগরের ৩৩ নাম্বার ওয়ার্ড শাখার আইন বিষয়ক সম্পাদক হন। ২০০১ সালে অষ্টম জাতীয় সংসদ নির্বাচনে তিনি ঢাকা-৭ আসন থেকে আওয়ামী লীগের মনোনয়নে সংসদ সদস্য প্রার্থী হিসেবে পরাজিত হন। 
তিনি ২০০৪ সালে ঢাকা মহানগর আওয়ামী লীগের সাংগঠনিক সম্পাদক হিসেবে মনোনীত হন। ২০১৫ সালের ২৮ এপ্রিল ঢাকা দক্ষিণ সিটি করপোরেশনের মেয়র নির্বাচনে ৫ লাখ ৩৫ হাজার ২৯৬ ভোট পেয়ে তিনি মেয়র নির্বাচিত হন। ৬ মে তিনি মেয়র হিসেবে শপথ গ্রহণ করেন।

ব্যক্তিগত জীবন
--------------

খোকন ব্যক্তিগত জীবনে ১৯৯৬ সালে ফারহানা আলমের সাথে বিবাহ বন্ধনে আবদ্ধ হন।

তথ্যসূত্র
---------

1. ↑  "আওয়ামী লীগের কেন্দ্রীয় কমিটিতে সাঈদ খোকন"। *বাংলাদেশ প্রতিদিন* (ইংরেজি ভাষায়)। সংগ্রহের তারিখ ১২ জানুয়ারি ২০২০।
2. 1 2 3 4  "Story of Sayeed Khokon"। ২৮ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০২০।
3. ↑  "ঢাকাবাসীই সাঈদ খোকনের পিতা"। *বাংলানিউজ*। সংগ্রহের তারিখ ১২ জানুয়ারি ২০২০।
4. ↑  "সাঈদ খোকন"। *প্রথম আলো*। সংগ্রহের তারিখ ১২ জানুয়ারি ২০২০।
5. ↑  "পুনর্বাসনের ব্যবস্থা করার পর হকার উচ্ছেদ : সাঈদ খোকন"। *প্রথম আলো*। ৫ মে ২০১৬। সংগ্রহের তারিখ ২৩ অক্টোবর ২০১৬।
6. ↑  "সিটি নির্বাচনে আওয়ামী লীগ সমর্থিত প্রার্থীরাই জয়ী"। *বিবিসি বাংলা*। ২৯ এপ্রিল ২০১৫।
7. ↑  "তিন মেয়রের সাক্ষাৎকার > কাজের মূল্যায়নের ভার নগরবাসীর ওপর : সাঈদ খোকন"। *www.bhorerkagoj.com*। ৭ মে ২০১৬। ১ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৯।
**আগা খান মিন্টু** বাংলাদেশ আওয়ামী লীগের রাজনীতিবিদ ও মুক্তিযোদ্ধা যিনি ঢাকা-১৪ আসনের সংসদ সদস্য।

প্রাথমিক জীবন
-------------

আগা খান মিন্টু ঢাকার মিরপুরের কাউন্দিয়ায় জন্মগ্রহণ করেন। বর্তমানে মিরপুরের শাহআলীর বাসিন্দা।

রাজনৈতিক জীবন
-------------

আগা খান মিন্টু ছাত্রজীবনে ছাত্রলীগের রাজনীতির সাথে সম্পৃক্ত ছিলেন। ১৯৭০ সালে বৃহত্তর মিরপুর থানা ছাত্রলীগের সাধারণ সম্পাদক ছিলেন। ১৯৭১ সালে মুক্তিযুদ্ধে সক্রীয় ভাবে অংশহণ করেন।

১৯৮৩ সালে তিনি বৃহত্তর মিরপুর থানা মুক্তিযোদ্ধা কমান্ডার ছিলেন। ১৯৯৩ সালে ঢাকা সিটি কর্পোরেশন নির্বাচনের গাবতলী-মিরপুর এলাকার (৮নং ওয়ার্ড) আওয়ামীলীগ মনোনীত কমিশনার ছিলেন। তিনি ১৯৯৪ সালে বৃহত্তর মিরপুর থানা আওয়ামী লীগের সহসভাপতি ছিলেন। ২০১৬ সাল থেকে তিনি শাহআলী থানা আওয়ামী লীগের সভাপতি।

৪ এপ্রিল ২০২১ সালে ঢাকা-১৪ আসনের সংসদ সদস্য আসলামুল হক মৃত্যুবরণ করলে শূন্য আসনের উপনির্বাচনে বিনা প্রতিদ্বন্দ্বিতায় তিনি ২৪ জুন ২০২১ সালে সংসদ সদস্য নির্বাচিত হন।

তথ্যসূত্র
---------

1. ↑  "দুটিতেই বিনা ভোটে জয়ের পথে নৌকা"। *দৈনিক কালের কণ্ঠ*। ২৪ জুন ২০২১। সংগ্রহের তারিখ ২৫ জুন ২০২১।
2. ↑  "ঢাকা-১৪: বিনা প্রতিদ্বন্দ্বিতায় জয়ী আগা খান"। *দৈনিক যুগান্তর*। ২৩ জুন ২০২১। সংগ্রহের তারিখ ২৫ জুন ২০২১।
**অনিমা গুহ** ( অসমীয়া: *অনিমা গুহ*) (জন্ম: ২৬ মার্চ ১৯৩২ - ২৯ জুলাই ২০২১) l তিনি একজন ভারতীয় আসাম রাজ্যের লেখক ছিলেন। গুহ একজন সাহিত্যিক পেনশনভোগী ছিলেন যিনি অসংখ্য উপন্যাস, প্রবন্ধ, নিবন্ধ, অনুবাদ এবং ভ্রমণকাহিনী প্রকাশ করেছিলেন। গুহ অনেক সেমিনার ও সম্মেলনে অংশ নেওয়ার পাশাপাশি বৈজ্ঞানিক জার্নালে বেশ কয়েকটি গবেষণা পত্রও প্রকাশ করেছিলেন।

শিক্ষা এবং ব্যক্তিগত জীবন
-------------------------

অনিমা গুহ ১৯৩২ সালের ২৬ মার্চ ধুবড়িতে নীহারিকা দাস এবং গিরিন্দ্র মোহন দাসের ঘরে জন্মগ্রহণ করেন। কোকরাঝাড় এলপি স্কুলে তার স্কুল জীবন শুরু হয়। তিনি ১৯৪৭ সালে জোড়হাট সরকারি বালিকা উচ্চ বিদ্যালয় থেকে প্রথম বিভাগে ম্যাট্রিকুলেশন পাস করেন। ১৯৪৯ সালে তিনি কটন কলেজ থেকে প্রথম বিভাগে আইএসসি পাস করেন। তিনি গৌহাটি বিশ্ববিদ্যালয় থেকে অধিভুক্ত কটন কলেজের উদ্ভিদবিদ্যা বিভাগ থেকে স্নাতক ডিগ্রি অর্জন করেন।

তিনি ভারতীয় ইতিহাসবিদ ও অর্থনীতিবিদ অমলেন্দু গুহের সাথে তার বিয়ের হওয়ার পর অনিমা গুহ তার স্নাতকোত্তর ডিগ্রি সম্পন্ন করেন। পরে তিনি পুনে বিশ্ববিদ্যালয় থেকে নৃবিজ্ঞানে পিএইচডি ডিগ্রি লাভ করেন।

কর্মজীবন
--------

অনিমা গুহ তার কর্মজীবন শুরু করেছিলেন একজন শিক্ষক হিসাবে। তিনি তার কর্মজীবন শুরু হয় ১৯৮০ থেকে ১৯৮৪ সাল পর্যন্ত বৈজ্ঞানিক ও শিল্প গবেষণা পরিষদ এ পুল অফিসার হিসাবে কাজ করে, কলকাতার অ্যানথ্রোপোলজিক্যাল সার্ভে অফ ইন্ডিয়া (১৯৭৬-১৯৮৯) পোস্টডক্টরাল ফেলো হওয়ার পাশাপাশি। ১৯৮৫ থেকে ১৯৯০ সাল পর্যন্ত, তিনি কলকাতা বিশ্ববিদ্যালয়ের নৃবিজ্ঞান বিভাগে বিশ্ববিদ্যালয় মঞ্জুরি কমিশন গবেষণা সহযোগী হিসাবে কাজ করেছেন, অসমীয়া উপজাতি সম্প্রদায় এবং অন্যান্য অনগ্রসর জনগোষ্ঠীর মধ্যে জন্মগত অস্বাভাবিকতা এবং আদিবাসী স্বাস্থ্য অনুশীলনের জেনেটিক্সের উপর দৃষ্টি নিবদ্ধ করেছেন।

তিনি জাগরেব (যুগোস্লাভিয়া) এবং নয়া দিল্লিতে অনুষ্ঠিত নৃতাত্ত্বিক এবং নৃতাত্ত্বিক বিজ্ঞানের আন্তর্জাতিক কংগ্রেসেও গবেষণাপত্র উপস্থাপন করেছেন।

বই সমূহ
-------

তার রচিত অন্যান্য বইগুলো হলো:-

* আমেরিকার তৃতীয় বিশ্বের দর্শন (ভ্রমণকাহিনী),
* জীবনের জোয়ারের মধ্য দিয়ে (আত্মজীবনীর প্রথম অংশ),
* বাকি জীবন (আত্মজীবনীর দ্বিতীয় অংশ)
* তৃতীয় বিশ্বের দৃষ্টিতে নারী ও সমাজ
* মুষ্টিমেয় অভিজ্ঞতা
* চিত্রকর্মে মানুষ
* জোয়ারের বিরুদ্ধে
* নীল আকাশের নিচে
* বিপন্ন প্রজাতি ইত্যাদি।

মৃত্যু
------

অনিমা গুহ ২৯ শে জুলাই ২০২১ সালে বিকাল ৩:২০ সময় গুয়াহাটির আর্য হাসপাতালে অনিমা গুহ শেষ নিঃশ্বাস ত্যাগ।

তথ্যসূত্র
---------

1. ↑  "Eminent Writer from Assam Anima Guha Passes Away"। *The Sentinel* (ইংরেজি ভাষায়)। সংগ্রহের তারিখ ২৯ জুলাই ২০২১।
2. ↑  Desk, Sentinel Digital (২০২১-০৭-৩০)। "Noted writer & social activist Dr. Anima Guha passes away in Guwahati – Sentinelassam"। *www.sentinelassam.com* (ইংরেজি ভাষায়)। সংগ্রহের তারিখ ২০২১-১০-০৫।
3. ↑  "Assam : Eminent Author Anima Guha Passes Away"। *Northeast Today* (ইংরেজি ভাষায়)। সংগ্রহের তারিখ ২৯ জুলাই ২০২১।
4. ↑  "Interpreter of feminine pain – PERSONALITY"। *The Telegraph (India)* (ইংরেজি ভাষায়)। সংগ্রহের তারিখ ২৯ জুলাই ২০২১।
5. ↑  Today, North East (২০২১-০৭-২৯)। "Assam : Eminent Author Anima Guha Passes Away"। *Northeast Today* (ইংরেজি ভাষায়)। সংগ্রহের তারিখ ২০২১-১০-০৫।
6. ↑  "Assam's noted writer, social activist Dr Anima Guha passes away at 89"। *Northeast Now* (ইংরেজি ভাষায়)। সংগ্রহের তারিখ ২৯ জুলাই ২০২১।
7. ↑  Bureau, Pratidin (২০২১-০৭-২৯)। "Assam: Eminent Writer Anima Guha Passes Away"। *Pratidin Time* (ইংরেজি ভাষায়)। সংগ্রহের তারিখ ২০২৪-০১-০৪।
**মারিয়া পিয়েদাদে রেবেলো** হলেন একজন ভারতীয় প্রাক্তন ফুটবলার এবং পেশাদার ফুটবল রেফারি। তিনি প্রাথমিকভাবে আই-লিগে দায়িত্ব পালন করেন। ২০১৩ - ১৪ মরশুমের আগে তিনি আই-লিগ রেফারির তালিকায় নিযুক্ত হন। তিনি ২০১১ সাল থেকে ফিফা তালিকাভুক্ত রেফারি ছিলেন। রেবেলো ভারতের একমাত্র ফিফা তালিকাভুক্ত মহিলা রেফারি। তিনি ভারতের মহিলা ফুটবল দলের প্রাক্তন অধিনায়কও।

প্রারম্ভিক জীবন এবং ফুটবল ক্যারিয়ার
------------------------------------

রেবেলো গোয়ার কার্টোরিমে জন্মগ্রহণ করেছেন। তিনি স্থানীয় ছেলেদের সাথে অল্প বয়স থেকেই ফুটবল খেলতে শুরু করেন। তারপরে তিনি নিজের স্কুলের পক্ষে প্রতিযোগিতামূলক ফুটবল খেলেছেন, খেলার মাঠের অবস্থা একেবারেই সন্তোষজনক থাকতনা। গোলপোস্টগুলি হত অস্থায়ী। তিনি বলেছিলেন যে এই পরিবেশ তাঁকে "রুক্ষ ও কঠিন" করে তুলেছিল এবং এইভাবে তাঁর পক্ষে একজন ফুটবলার হওয়া সহজ করে হয়েছিল।

তারপরে তিনি ২০০১ এএফসি মহিলা চ্যাম্পিয়নশিপে ভারতীয় মহিলা দলের অধিনায়কত্ব করেন, সেখানে ভারত নিজের গ্রুপে নিচের দিক থেকে দ্বিতীয় স্থানে ছিল। তিনি এরপর খেলা থেকে তাড়াতাড়ি অবসর নেন।

রেফারিং জীবন
------------

ফুটবল খেলা থেকে অবসর নেওয়ার পর, রেবেলো বোম্বে রেফারি অ্যাসোসিয়েশনে যোগ দেন। সেখানে তিনি রেফারি হওয়ার প্রশিক্ষণ নেন। এরপর তিনি গোয়া ফুটবল অ্যাসোসিয়েশনে যোগ দেন এবং স্থানীয় লীগে পুরুষদের জন্য ম্যাচের রেফারি নির্বাচিত হন। অবশেষে তিনি গোয়ার শীর্ষ ফুটবল লীগ, গোয়া প্রফেশনাল লিগে ম্যাচ পরিচালনা করার জন্য নির্বাচিত হয়েছিলেন। তিনি সাফ চ্যাম্পিয়নশিপের ম্যাচেও রেফারি ছিলেন। তিনি ফেডারেশন কাপ এবং সন্তোষ ট্রফিতে ম্যাচ পরিচালনা করে ভারতে পুরুষ ফুটবলে পেশাদার এবং আধা-পেশাদার ক্লাব পর্যায়ে রেফারির কাজ করে ম্যাচ পরিচালনা করেছেন।

### আই লিগ

২০১৩ সালের ২২শে জুলাই তারিখে, ২০১৩ - ১৪ মরশুমের রেফারিদের যে তালিকা বেরিয়েছিলো, তাতে রেবেলো একজন রেফারি হিসেবে নিশ্চিত হন। ২০১৪ সালের ৮ই মার্চ তিনি পুনে এবং শিলং লাজং এর মধ্যে ম্যাচটি পরিচালনা করেন, সরকারীভাবে এটি ছিল তাঁর পরিচালিত প্রথম ম্যাচ। আই-লিগ ম্যাচটিতে তিনি চারটি হলুদ কার্ড দেখান, খেলাটি ২-২ ব্যবধানে শেষ হয়েছিল।

তথ্যসূত্র
---------

1. ↑  "AFC Womens Asian Cup: Uzbekistan 18-0 Kuwait"। *The Asian Football Federation*। সংগ্রহের তারিখ ১১ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Raghunandan, Vaibhav (২৩ জানুয়ারি ২০২২)। "Maria Rebello: She Played Football, Lest We Forget Indian Women's Football History Special Series"। *NewsClick*। সংগ্রহের তারিখ ৩০ আগস্ট ২০২২।
3. 1 2 3 4 5 6  "Maria Rebello takes the road less travelled"। *DNA India*। সংগ্রহের তারিখ ১১ জানুয়ারি ২০১৪।
4. ↑  "Maria Rebello takes the road less travelled".
5. ↑  "Maria Rebello takes the road less travelled".
6. 1 2  Dias, Roque। "Referee Maria Rebello - Standing tall in a man's world"। *Navhind Times*। ১১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৪।
7. 1 2  Mergulhao, Marcus। "Referee Maria gets I-League green signal"। *The Times of India*। ১১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৪।
8. ↑  Mergulhao, Marcus.
9. ↑  "PUNE VS. SHILLONG LAJONG 2 - 2"। *Soccerway*। সংগ্রহের তারিখ ৮ মার্চ ২০১৪।
**হ্যারল্ড সনি লাডো** (১৯৪৫-১৯৭৩) ক্যারিবীয়-কানাডীয় লেখক। ১৯৭২ সালে প্রকাশিত হয় তার প্রথম উপন্যাস *নো পেইন লাইক দিস বডি*। মহাজ্ঞানী গৌতম বুদ্ধের লব্ধ জ্ঞান ‘There is no pain’-কে আশ্রয় করে রচিত এই উপন্যাসের লেখক হ্যারল্ড ১৯৭৩ সালে দেশের বাড়িতে মায়ের সাথে দেখা করতে গেলে খুন হন। টরন্টো বিশ্ববিদ্যালয়ের মিসিসাগা ক্যাম্পাসে ক্রিয়েটিভ রাইটিং-এর জন্য হ্যারল্ডের নামে একটি পুরস্কার চালু আছে বর্তমানে।
২০১৭ সালের সেপ্টেম্বর মাসে প্রকাশিত অধ্যাপক নিক মাউন্টের লেখা '‘অ্যারাইভাল : দ্য স্টোরি অব ক্যানলিট’' [আনানসি, টরন্টো] গ্রন্থের প্রথম অধ্যায়ে হ্যারল্ডের নাম ও বিস্তারিত ভূমিকা দেখে বর্তমান লেখকের আগ্রহ জাগে অভিবাসী অকালপ্রয়াত এই লেখকের সম্পর্কে। নিক লিখছেন, ‘পূর্বের অন্যান্য সব কিছুর থেকে ভিন্ন কানাডীয় সাহিত্যের যে বিস্ফোরণ ঘটেছিল হারল্ড লাডো ছিলেন সেটির অবিচ্ছেদ্য অংশ’। [পৃ : ৫]

জীবন
----

তিনি কানাডায় আসেন ১৯৬৮ সালে। দারিদ্র্যক্লিষ্ট হ্যারল্ড তেইশ বছর বয়সে স্ত্রী-পুত্র নিয়ে টরন্টো বিশ্ববিদ্যালয়ে ইংরেজি সাহিত্য পড়তে এই বিদেশ-বিভূঁইয়ে পাড়ি জমান। হ্যারল্ড টরন্টোতে আসার আগেই বিয়ে করেন। ওর স্ত্রী র‌্যাচেল সিং হ্যারল্ডের চেয়ে পাঁচ-ছয় বছরের বড়ো ছিলেন। র‌্যাচেলের প্রথম স্বামী খুন হলে পরে হ্যারল্ডের সাথে তার বিয়ে হয়। তখন র‌্যাচেল দুই সন্তানের মা। বিয়ের পর র‌্যাচেল ও হ্যারল্ডের আরও দুটি সন্তান হয়।

উপন্যাস
-------

* *নো পেইন লাইক দিস বডি* (১৯৭২)
* *ইয়েসটারডেজ* (১৯৭৩)

হ্যারল্ড সনি লাডোকে নিয়ে বই
----------------------------

* ডেনিস লী অকাল প্রয়াত বন্ধু হ্যারল্ডকে নিয়ে দীর্ঘ এক কবিতা লিখলেন। ১৯৭৬ সালে সেটি *দ্য ডেথ অব হ্যারল্ড লাডো* নামে পুস্তিকা আকারে প্রকাশিত হয়।
* কবি ও লেখক পিটার সাচ লিখলেন দীর্ঘ এক রচনা। প্যানক্যারিবিয়ান ডট কমে বর্তমানে লভ্য সে রচনাটির নাম '‘দ্য শর্ট লাইফ অ্যান্ড সাডেন ডেথ অব হ্যারল্ড লাডো’'।

তথ্যসূত্র
---------

1. ↑  "ক্যানলিটের অগ্রণী পুরুষ অকালপ্রয়াত অভিবাসী : হ্যারল্ড সনি লাডো"। *porospor.info*। [*স্থায়ীভাবে অকার্যকর সংযোগ*]

বহিঃসংযোগ
---------

*কানাডীয় সাহিত্য: বিচ্ছিন্ন ভাবনা*, সুব্রত কুমার দাস ঢাকা, ২০১৯, ISBN 978-984-504=317-5
**সেদিকা বলখী** একজন আফগান নারী রাজনীতিবিদ এবং হামিদ কারজাই সরকারের সাবেক মন্ত্রী।

প্রথম জীবন
----------

বলখী ১৯৫০ সালে আফগানিস্তানের বলখ প্রদেশের মাজার-ই-শরিফে জন্মগ্রহণ করেন। তার বাবা, ইসমায়েল বলখী, আফগানিস্তানের কারাগারে একাধিকবার বন্দি ছিলেন এবং শেষে বিষ পানে তার মৃত্যু ঘটে। ইসলামিক শিক্ষার উপর তিনি স্নাতক ডিগ্রী অর্জন করেন এবং ইরানে থাকা অবস্থায় তিনি তার উচ্চতর শিক্ষা শেষ করেন। তিনি কিছু সময়ের জন্য একটি প্রতিষ্ঠানে ম্যানেজার হিসাবে কাজ করেছিলেন। অল্প বয়সেই তিনি বিয়ের পিড়িতে বসেন এবং বর্তমানে তার ছয়টি সন্তান রয়েছে। তার ভাই, সৈয়দ আলী বলখি, একজন অর্থনীতিবিদ ছিলেন, যিনি আফগানিস্তানের কমিউনিস্ট পিপলস ডেমোক্রেটিক পার্টির শাসনামলে নিহত হন।

পেশা
----

তালিবান শাসনের সময় সেদিকা বলখী *দি ইসলামিক সেন্টার ফর পলিটিক্যাল এন্ড কালচারাল এক্টিভিটিস অব আফগান উইমেন*, ইরানের খোরাসান প্রদেশভিত্তিক সংগঠন, এর নেতৃত্ব দেন। তিনি ১৯৯১ সালে আফগানিস্তানে চলে যান যেখানে তিনি গোপনে তার কাজ চালিয়ে যান। ২০০১ সালের ডিসেম্বরে, তিনি বন চুক্তিতে অংশগ্রহণকারী তিনজন নারীর একজন ছিলেন। মেশরানো জিরগায় (আফগানিস্তানের পার্লামেন্ট) দুইবার সংসদ সদস্য হিসেবে নির্বাচিত হন।. আফগানিস্তানের পার্লামেন্টে তিনি নারী বিষয়ক কমিটির চেয়ারম্যান হিসাবে দায়িত্ব পালন করেন। ২০০৪ থেকে ২০০৯ সাল পর্যন্ত তিনি হামিদ কারজাই সরকারের শহীদ ও প্রতিবন্ধী বিষয়ক মন্ত্রীর দায়িত্ব পালন করেন।২০০৫ সালে বলখি ও আফগান সেনা প্রধান বিসমিল্লাহ খান মোহাম্মাদি একটি হেলিকপ্টার দুর্ঘটনায় বেঁচে যান।

তথ্যসূত্র
---------

1. ↑  Ngunjiri, Faith Wambura; Madsen, Susan R.; Longman, Karen A.; Cherrey, Cynthia (২০১৫)। *Women and Leadership around the World* (ইংরেজি ভাষায়)। IAP। পৃষ্ঠা 10। আইএসবিএন 9781681231518।
2. 1 2  "Sediqa Balkhi: 'He Said I Would Die If I Went to School Again'"। *Huffington Post*। ২ এপ্রিল ২০১৪। সংগ্রহের তারিখ ৭ নভেম্বর ২০১৭।
3. ↑  "Database"। *afghan-bios.info* (ইংরেজি ভাষায়)। সংগ্রহের তারিখ ৭ নভেম্বর ২০১৭।
4. ↑  Kitch, Sally L. (২০১৪)। *Contested Terrain: Reflections with Afghan Women Leaders* (ইংরেজি ভাষায়)। University of Illinois Press। পৃষ্ঠা 75। আইএসবিএন 9780252096648। সংগ্রহের তারিখ ৭ নভেম্বর ২০১৭।
5. ↑  Skaine, Rosemarie (২০০৮)। *Women of Afghanistan in the Post-Taliban Era: How Lives Have Changed and Where They Stand Today* (ইংরেজি ভাষায়)। McFarland। পৃষ্ঠা 8। আইএসবিএন 9780786437924।
6. ↑  *Afghanistan Business Intelligence Report* (ইংরেজি ভাষায়)। Int'l Business Publications। ২০০০। পৃষ্ঠা 24। আইএসবিএন 9780739725009। [*স্থায়ীভাবে অকার্যকর সংযোগ*]
7. ↑  "Afghan minister survives attack"। BBC। ১০ সেপ্টেম্বর ২০০৫। সংগ্রহের তারিখ ৭ নভেম্বর ২০১৭।
8. ↑  "Afghan Minister Escapes Gunmen" (ইংরেজি ভাষায়)। CBS। সংগ্রহের তারিখ ৭ নভেম্বর ২০১৭।

উইকিমিডিয়া কমন্সে **সেদিকা বলখি** সংক্রান্ত মিডিয়া রয়েছে।
**বৈষ্ণববতী**, অশ্বিনীকুমারএর রাণী সহধর্মিণী ছিলেন **ভদ্রাবতী** এবং **যোগিতা** নামেও পরিচিত। তিনি কৃষ্ণ-এর নাতনি হিসেবে পরিচিত। তিনি শনি দ্বারা আশীর্বাদ পেয়েছিলেন যে তিনি অশ্বিনীকুমারকে বিয়ে করবেন। সে রাজা উত্তরপদকে আশীর্বাদ করলেন। অবিলম্বে, লোকেরা এই উদ্দেশ্যে তার নাম **যোগিনী** রাখে এবং তারপরে শেষ নামটি আসে **যশস্বী**।

পুরাণে নাম
----------

কিছু লোক তার নাম **ভদ্রাবতী** এবং **যোগিতা**ও দেয়। তিনি কৃষ্ণের পুত্র ভানুর সাথে সম্পর্কিত নন তবে কিছু ক্ষেত্রে তিনি তার কন্যা ভানুমতীর বোন। তিনি কৃষ্ণের নাতনীও ছিলেন। যোগিতা এই দেবীকে দেওয়া নাম কারণ তিনি তার মনে দেবত্ব নিয়ে জন্মগ্রহণ করেছিলেন যা জন্ম দিয়েছিল এবং তিনি রাজকন্যা হয়েছিলেন। দুই যমজ দেবতাকে বিয়ে করার পর, তিনি তাদের স্ত্রী হন এবং তারা তাকে দেবীতে রূপান্তরিত করে। কৃষ্ণ তার নাতির জন্য কোন রাজপুত্র আনতে পারেননি, তাই তিনি তাকে দুই যমজ দেবতার সাথে বিয়ে দেন। তিনি দেবী সীতার একজন সুপরিচিত ভক্ত ছিলেন। কালয়বণ, যে রাক্ষসকে কৃষ্ণ দ্বারা হত্যা করা হয়েছিল পুরাণ-এ উল্লেখ আছে যে নারদের কাছ থেকে দেবী বৈষ্ণবতীর তথ্য নিয়েছিলেন যিনি নির্দোষভাবে বলেছেন। নারদ তখন তার কাছে ক্ষমা চান।

রেফারেন্স
---------

1. 1 2  "Mythology: Gods and Goddesses"। *Mythology: Gods and Goddesses*। ১৯৭৮। ডিওআই:10.5040/9781350916418।
2. ↑  *Tantrism and Hindu Goddesses*। Liverpool University Press। ২০০৯-০৭-০৩। পৃষ্ঠা 98–128।
3. ↑  Goshen-Gottstein, Alon (২০১৬)। *From Hindu God to Hindu gods: Confronting the Particularity of Hindu Deities*। New York: Palgrave Macmillan US। পৃষ্ঠা 147–171। আইএসবিএন 978-1-349-57189-5।